

**ΕΛΛΗΝΙΚΗ ΔΗΜΟΚΡΑΤΙΑ**

**ΠΡΩΤΟΔΙΚΕΙΟ ΙΩΑΝΝΙΝΩΝ**

 **Ιωάννινα, 1.7.2019**

 **Αριθμ. Πρωτ. 1553**

|  |
| --- |
| Ταχυδρομική Διεύθυνση: Δικαστικό Μέγαρο Ιωαννίνων |
| Ταχυδρομικός Κώδικας: Τ.Κ. 45 221 |
| Πληροφορίες: Αικατερίνη Τσιακτσίρα |
| Τηλέφωνο: 26510 – 88822 |
| FAX: 26510 – 25487 |
|  |
| **ΠΡΟΣ: ΔΙΚΗΓΟΡΙΚΟ ΣΥΛΛΟΓΟ ΙΩΑΝΝΙΝΩΝ** |
|  |

Με την αριθμ. πρωτ.: οικ.39979/27.6.2019 εγκύκλιο του  Υπουργείου Δικαιοσύνης και Ανθρωπίνων Δικαιωμάτων εν όψει της διενέργειας των ΕΘΝΙΚΩΝ εκλογών στις 7 Ιουλίου 2019 **ορίστηκε η ΑΝΑΣΤΟΛΗ ΤΩΝ ΕΡΓΑΣΙΩΝ ΤΩΝ ΔΙΚΑΣΤΗΡΙΩΝ της Χώρας από την 3η Ιουλίου 2019 έως και την 10η Ιουλίου 2019**. Ποινικές δίκες που θα αρχίσουν στο ακροατήριο πριν από την 3η Ιουλίου 2019 και δεν θα περατωθούν την ίδια μέρα, συνεχίζονται μετά την 10η Ιουλίου. Η διαδικασία διενέργειας των πλειστηριασμών, αναστέλλεται κατά τα ανωτέρω χρονικά διαστήματα.

**Στο πλαίσιο της ως άνω εγκυκλίου, ειδικά** **ΓΙΑ ΤΑ ΔΙΚΑΣΤΗΡΙΑ ΤΩΝ ΙΩΑΝΝΙΝΩΝ** **ΕΝΗΜΕΡΩΝΟΥΜΕ ΌΤΙ** :

**Η προθεσμία κατάθεσης προτάσεων και προσθήκης αντίκρουσης** (100 ημέρες και 115 ημέρες αντίστοιχα) **για τις υποθέσεις που η προθεσμία κατάθεσης αυτών λήγει κατά το διάστημα από 3.7.2019 έως 10.7.2019 ΠΑΡΑΤΕΙΝΕΤΑΙ ΕΩΣ 15.7.2019**, ώστε να υπάρξει και η από τις οικείες διατάξεις του ΚΠολΔ προβλεπόμενη τριήμερη προθεσμία διενέργειας ενόρκων βεβαιώσεων (δηλαδή η 11η, 12η και 15η Ιουλίου 2019) **και επομένως όλες οι ως άνω προθεσμίες κλείνουν στις 15.7.2019, ημέρα Δευτέρα**.

Για όσες υποθέσεις συζητηθούν έως την 2.7.2019 και δεν έχει συμπληρωθεί τριήμερο ή οκταήμερο της προθεσμίας κλεισίματος των φακέλων παρατείνεται το κλείσιμο τις αντίστοιχες ημέρες τις αντίστοιχες εργάσιμες ημέρες, αρχής γενομένης από την 11η.7.2019.

**Επιτρέπεται η κατάθεση, αποκλειστικά και μόνον, όσων ενδίκων μέσων η καταληκτική ημερομηνία λαμβάνει χώρα κατά το διάστημα αναστολής εργασιών** (3.7 έως 10.7.2019).

Κατάθεση δικογράφων στο χρονικό διάστημα της αναστολής των εργασιών θα επιτρέπεται μόνον στην περίπτωση παραγραφής.

**Η Συζήτηση προσωρινών διαταγών θα λάβει χώρα κανονικά και εντός της αναστολής**.

Ένορκες βεβαιώσεις θα συντάσσονται μόνο όσες έχουν προσδιοριστεί μετά από κλήτευση των αντιδίκων.

Η Πρόεδρος Πρωτοδικών

 Ιωάννα Πάλλα